CELEX: 32015R0827
Language: sk
Date: 2015-05-28 00:00:00
Title: Nariadenie Rady (EÚ) 2015/827 z 28. mája 2015, ktorým sa mení nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

29.5.2015   
            
            
               SK
            
            
               Úradný vestník Európskej únie
            
            
               L 132/1
            
         NARIADENIE RADY (EÚ) 2015/827
   z 28. mája 2015,
   ktorým sa mení nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (1),
   so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Nariadením Rady (EÚ) č. 36/2012 (2) nadobúdajú účinnosť opatrenia stanovené v rozhodnutí 2013/255/SZBP, vrátane zákazu obchodovania s kultúrnym majetkom a inými predmetmi vyvezenými zo Sýrie od 9. mája 2011.
            
         
               (2)
            
            
               Dňa 12. februára 2015 Bezpečnostná rada Organizácie Spojených národov (BR OSN) prijala rezolúciu č. 2199 (2015), v ktorej sa v odseku 17 zakazuje obchod s kultúrnym majetkom Sýrie a inými predmetmi nezákonne vyvezenými zo Sýrie od 15. marca 2011. Dňa 28. mája 2015 Rada prijala rozhodnutie (SZBP) 2015/837 (3), ktorým sa mení rozhodnutie 2013/255/SZBP, s cieľom zosúladiť rozhodnutie 2013/255/SZBP s rezolúciou BR OSN č. 2199 (2015) uplatňovaním uvedeného rozhodnutia na predmety nezákonne vyvezené zo Sýrie od 15. marca 2011.
            
         
               (3)
            
            
               Toto opatrenie patrí do rozsahu pôsobnosti Zmluvy o fungovaní Európskej únie, a preto je na jeho vykonanie potrebné prijať regulačné opatrenie na úrovni Únie, a to najmä v záujme zabezpečenia jeho jednotného uplatňovania hospodárskymi subjektmi vo všetkých členských štátoch.
            
         
               (4)
            
            
               Nariadenie (EÚ) č. 36/2012 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   V článku 11c ods. 2 nariadenia (EÚ) č. 36/2012 sa písmeno a) nahrádza takto:
   
      
                  „a)
               
               
                  predmety sa zo Sýrie vyviezli pred 15. marcom 2011 alebo“
               
            
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2015
      
         
            Za Radu
         
         
            predseda
         
         E. RINKĒVIČS
      
   
   
      (1)  Ú. v. EÚ L 147, 1.6.2013, s. 14.
   
      (2)  Nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (Ú. v. EÚ L 16, 19.1.2012, s. 1).
   
      (3)  Rozhodnutie Rady (SZBP) 2015/837 z 28. mája 2015, ktorým sa mení rozhodnutie 2013/255/SZBP o reštriktívnych opatreniach voči Sýrii (pozri stranu 82 tohto úradného vestníka).